دئدیم – دئدی
دئدیم – دئدی
دئدیم : - ائی غنچه دهان ، کونلومو قان ائیله میسن ،
دئدی : - بیجا یئره عشقیمده فغان ائیله میسن !
دئدیم : - اینصاف ائله ، اینجیتمه منی ،عاشیقینم
دئدی : - گئت ،سرّیمی دونیایا عیان ائله میسن
دئدیم :- آغلاتما منی سرو بویون شوقوندا ،
دئدی :- گوز یاشینی بیهوده روان ائیله میسن !
دئدیم : - آخر، گوزلیم ،باغ و بهاریم سن سن ،
دئدی : - سن عومرونو حسرتله خزان ائیله میسن !
دئدیم : - آز چکمه میشم گوزلرینین حسرتینی ،
دئدی : - اوز کونلونو یئر سیز نیگران ائیله میسن !
دئدیم : - عشقینده اسیرم ، منه بس خئیری ندیر ؟
دئدی : - اوّلده بو سئودادا زیان ائیله میسن !
دئدیم : - عشق آتشی نئیلر منه قورخان دئییلم !
دئدی : - بی چاره ، یانارسان ، نه گومان ائیله میسن ؟!
دئدیم : - ائی گول ، من ازه ل دن ده گوزه ل عاشیقینم
دئدی : - سن روحونی عشق ایله جاوان ائیله میسن ،
دئدیم : -هر گون سری – کویینده دولانماق دیر ایشیم
azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab